“El Dia de la Bici” tanca la “Setmana de la Mobilitat” amb èxit
26 de setembre 2016

![Imagen 1](/media/pytl5sww/_cmm0602-1.jpg)![Imagen 2](/media/uo0jqjsw/_cmm0622.jpg)

​![](/media/raibqjc1/_cmm0611.jpg)

 

El “dia de la Bici” va posar fi, ahir, a la **“Setmana de la Mobilitat”** amb èxit ja que prop d'un centenar de persones van participar en el recorregut urbà. A més també van estar presents, l'alcalde de Sagunt, Quico Fernández, la regidora delegada de Mobilitat Urbana, Roser Maestro, i altres regidors de l'Equip de Govern.

  
La regidora delegada de Mobilitat Urbana, Roser Maestro, ha assenyalat que **“estic molt contenta per com han eixit tots els actes programats de la setmana de la mobilitat i espere que es convertisquen en una tradició”.**

![](/media/iqingvet/_cmm0647.jpg)  

El circuit va començar a les 10.30 hores en la Gerència de Port de Sagunt, passant per la plaça Major de Sagunt, i va acabar en el Triángulo Umbral, on es va llegir un manifest i es va realitzar un sorteig. A més, també es va realitzar una parada tècnica en la plaça Major en la qual va haver-hi un avituallament i va servir per a reivindicar la recuperació d'espais motoritzats, segons ha especificat Roser Maestro. 

![](/media/0kfjb5lu/_cmm0739.jpg)

![](/media/3ibbytl2/_cmm0760.jpg)  
![](/media/f50dcrw0/_cmm0683.jpg)  
  

D'altra banda, el dissabte, es va realitzar un acte sobre la implantació de la “Zona 30” per part de l'Associació de Veïns La Victòria, com a primer pas per a instaurar aquesta mesura. Concretament, es volia provar aquesta experiència pilot en l'espai comprès entre les avingudes Periodista Azzati, Camp de Morvedre, 9 d’Octubre i el carrer Fornás. La Zona 30 es tracta d'una iniciativa que suposa la reducció de velocitat a 30 km/hora en la majoria de vies del municipi i donar prioritat a bicis i vianants, exceptuant les artèries principals on es mantindran la velocitat i la preferència.  
  

![](/media/yehipudx/_cmm0434.jpg)  
![](/media/e4slx4rx/_cmm0418.jpg)  
  

 Les activitats de “La setmana de la Mobilitat” van començar el dilluns 19 de setembre, i el dijous també va tenir lloc el dia sense cotxe. Aquest mateix dia es va fer lliurament dels premis als dibuixos presentats al concurs d'Educació Vial. A més aquests dibuixos premiats s'exposaran a l'interior dels autobusos. D'altra banda, durant la setmana han permès que es pugen les bicicletes al bus per a fomentar l'ús de les mateixes.  
  
D'altra banda, en els actes van participar les associacions Morvedre amb bici, Acció Ecologista Agró, Club MTB Morvedre i la Federació Veïnal de Sagunt. 

*   [](http://www.facebook.com/sharer.php?u=https://aytosagunto.es/va/actualitat/el-dia-de-la-bici-tanca-la-setmana-de-la-mobilitat-amb-exit/ "Facebook")
*   [](http://twitter.com/share?url=https://aytosagunto.es/va/actualitat/el-dia-de-la-bici-tanca-la-setmana-de-la-mobilitat-amb-exit/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-dia-de-la-bici-tanca-la-setmana-de-la-mobilitat-amb-exit/ "Linked In")
*   [](mailto:?body=https://aytosagunto.es/va/actualitat/el-dia-de-la-bici-tanca-la-setmana-de-la-mobilitat-amb-exit/)